
Sabda Rasulullah s. a. w 
yang maksudnya: 

"Ada empat perkara, 
sesiapa yang 
melakukannya maka ia 
adalah seorang munafik 
tulen. Sesiapa yang 
melakukan satu daripada 


empat perkara itu, maka ia 
mempunyai salah satu 
daripada sifat munafik, 
hingga dia 

meninggalkannya . (Empat 
sifat itu ia ia h) apabila 
dipercayai ia khianat, 
apabila bercakap ia 
berdusta, apabila berjanji 
ia mungkir dan apabila 
bertengkar ia 
mengenepikan kebenaran. 
(Menegakkan benang 
basah J." 


PERTAMA : Beliau bertanya apakah yang paling dekat dengan diri kita di 
dunia, lalu muridnya menjawab :"Orang tua, guru, kawan dan sahabat". Imam 
Ghazali menjelaskan bahawa semua jawapan yang diberikan adalah benar tetapi 
jawapan yang paling tepat sekali bagi soalan ini ialah 'mati'. Sila rujuk surah Ali 
'Imran ayat 185. 

KEDUA : Beliau bertanya apakah yang paling jauh daripada diri kita di 
dunia, lalu muridnya menjawab :"negara China, bulan, matahari dan bintang". Lalu 
Imam Ghazali menegaskan bahawa semua jawapan yang diberi adalah betul tetapi 
yang paling betul ialah 'masa lalu'. Walau dengan apa cara sekali pun kita tidak 
akan dapat kembali ke masa lalu. Oleh sebab itu kita mesti menjaga hari ini dan 
hari mendatang dengan amalan soleh agar kita tidak sesal di kemudian hari nanti. 

KETIGA : Beliau bertanya tentang apakah yang paling besar di dunia ini, 

lalu muridnya menjawab: "Gunung, bumi, matahari". Lalu Imam Ghazali 
menjelaskan bahawa semua jawapan yang diberi adalah tepat tetapi yang paling 
tepat ialah 'nafsu'. Maka kita mesti berhati-hati dengan nafsu kita, jangan sampai 
nafsu mengheret kita ke neraka jahanam. Rujuk surah al-A'raf ayat 179 

KEEMPAT : Beliau bertanya tentang apakah yang paling berat di dunia, 

lalu muridnya menjawab besi, gajah". Imam Ghazali mengatakan bahawa semua 
jawapan adalah benar tetapi yang paling benar ialah 'menanggung amanah'. 
Segala tumbuhan, binatang, gunung ganang tidak sanggup memikul amanah tetapi 
manusia sanggup memikulnya ketika Allah meminta untuk memikul amanah 
khalifah di bumi. Manusia ramai yang rosak dan binasa kerana tidak mampu 
memikul amanah dengan baik akibat kecuaian dan kedegilan mereka dalam 
mengikut lunas yang telah ditetapkan oleh syarak. 

KELIMA : Beliau menyoal tentang apakah yang paling ringan di dunia, lalu 
muridnya menjawab Kapas, angin, debu dan awan". Imam Ghazali menyatakan 
bahawa semua jawapan yang diberi adalah benar tetapi yang paling benar ialah 
'meninggalkan sembahyang' kerana manusia sering mempermudah dan 
meringankan sembahyang disebabkan terlalu mementingkan urusan dunia. 

KEENAM : Beliau bertanya tentang apakah yang paling tajam di dunia, lalu 
muridnya menjawab:"Pedang". Imam Ghazali mengatakan bahawa jawapan itu 
adalah betul tetapi yang paling betul ialah 'lidah manusia' di mana disebabkan 
lidah maka manusia suka menyakiti dan melukai perasaan orang lain sehingga 
berlakunya perbalahan dan perpecahan. 


Riwayat Ahmad 


BERPEGANG PADA TALI ALLAH 


BIL 02 




Cara Untuk Khusyuk 

Sumber rujukan : http://www.danialzainalabidin.com 


Asas kepada khusyuk ialah kebersihan hati. Justeru, 
untuk khusyuk penekanan perlu diberikan kepada 
ibadah hati tanpa mengabaikan rukun-rukun yang 
berkaitan dengan anggota badan. Unsur-unsur ibadah 
hati yang ditekankan ada enam.. Keenam-enam itu, 
mengikut Imam Al-Ghazali dalam Ihya Ulumuddin, 
ialah, "Kehadiran hati, pemahaman, pengagungan, 
merasai kehebatan, harap dan malu." Kehadiran hati 
bermaksud, hati tidak menerawang memikirkan 
perkara yang lain daripada solat. Pemahaman 
bermaksud, memahami segala perkataan yang 
dilafazkan di dalam solat. Pengagungan dan merasai 
kehebatan bermaksud, berasa takut terhadap Allah 
hasil daripada kefahaman berhubung keagungan dan 
kebesaran Ilahi. Harap bermaksud, mengharapkan 
pahala daripada Allah kerana Dialah saja tempat 
pergantungan bagi manusia. Malu bermaksud, berasa 
malu dengan ibadah yang telah dilakukan kerana 
pastinya terdapat kekurangan padanya. 

Untuk membantu kekhusyukan hati, beberapa 
pengaruh luaran perlu dikawal dan dijaga. Antaranya, 
jika seseorang berasa lapar hendaklah beliau 
menjamah makanan terlebih dahulu sebagaimana 
sabda nabi yang diriwayatkan oleh Imam Bukhari dan 
Muslim yang bermaksud, "Apabila datang makanan 
malam dan iqamat untuk so/at telah diiaungkan, 
mulailah dengan mengambil makanan malam terlebih 
dahulu." Demikian jugalah kiasannya dengan 
membuang air besar dan kecil dan yang 

seumpamanya. 

Mengikut Imam Al-Ghazali 
dalam Ihya Ulumuddin, ialah, 
"Kehadiran hati, pemahaman, 
pengagungan, merasai 
kehebatan, harap dan malu." 


Dalam kitab Ihya Ulumuddin dalam bab Rahsia Solat 
Dan Kepentingannya, Imam Al-Ghazali berkata, 
" Pengaruh luar merupakan sesuatu yang boleh 
memberi kesan kepada pendengaran dan penglihatan 
sekali gus mengganggu kekhusyukan seseorang. " 
Ubatnya ialah memisahkan dan menjauhkan diri dari 
kesemua pengaruh itu. Antara perkara yang boleh 
dilakukan ialah tidak melaksanakan solat di tempat 
yang dipenuhi ukiran kesenian dan tidak melaksanakan 
solat di atas sejadah yang mempunyai celupan warna 
yang menarik (serta gambar-gambar). Benarlah Imam 
Al-Hasan ketika beliau berkata, " Mereka yang tidak 
menghadirkan hati ketika melakukan solat, solat 
mereka akan mencepatkan mereka kepada seksaan 
AHatT. 


Ketika hendak bertakbiratul ihram hendaklah 
dikeluarkan dari hatinya segala perkara yang boleh 
mengganggu jiwanya, dan dimasukkan ke dalam hati 
itu ingatan kepada akhirat dan dibayangkan kepadanya 
keadaan huru-hara ketika berdepan dengan Allah pada 
suatu hari nanti... 

Benarlah Imam Al-Hasan 
Ketika beliau berkata, 
"Mereka yang tidak 
menghadirkan hati ketika 
melakukan solat, solat 
mereka akan mencepatkan 
mereka kepada seksaan 
Allah" 

Walau bagaimanapun hawa nafsu memang susah 
hendak dikawal. Manusia akan terus bermain tarik tali 
dengan hawa nafsunya. Manusia yang memang 
mencintai dunia dan condong kepadanya tidak boleh 
mengharapkan kelazatan bermunajat di dalam solat. 
Justeru mujahadah hendaklah dilakukan dan ini 
merupakan satu ubat yang pahit. Cita-cita duniawi dan 
cita-cita ukhrawi yang terdapat di dalam hati boleh 
diumpamakan seperti satu gelas yang dipenuhi air dan 
cuka. Seberapa banyak air yang dapat dimasukkan ke 
dalam gelas itu akan mengeluarkan jumlah yang sama 
daripada cuka. Kedua-duanya tidak boleh berkumpul 
menjadi satu. 



Episod akan datang : Faedah-Faedah Solat 

